Labrīt, godātie deputāti! Sāksim 2020. gada 12. novembra ārkārtas sēdi. Darba kārtībā – Prezidija ziņojumi par iesniegtajiem likumprojektiem. Saeimas Prezidijs ierosina Ministru kabineta iesniegto likumprojektu “Grozījumi likumā “Par maternitātes un slimības apdrošināšanu”” nodot Sociālo un darba lietu komisijai, nosakot, ka tā ir atbildīgā komisija. (Pauze.) Vai kāds no deputātiem vēlas runāt par šo likumprojektu? Deputāti nevēlas runāt. Vai deputātiem ir iebildumi pret likumprojekta nodošanu atbildīgajai komisijai? Iebildumu nav. Likumprojekts komisijai ir nodots. Par procedūru vēlas runāt deputāte Jūlija Stepaņenko. Lūdzu, atveriet procedūras sadaļu. Vārds deputātei Jūlijai Stepaņenko.
Godātie kolēģi! Es jau nospiedu, jā... Godātie kolēģi! Lai nodotu likumprojektu komisijai, kā jūs redzat, ir nepieciešams ne vairāk par minūti. Lai nodotu likumprojektu komisijai ar debatēm, ir nepieciešamas, maksimums, 10 minūtes, ja ir “par” vai “pret”. Komisija šo nodoto likumprojektu var skatīt saskaņā ar saviem ieskatiem un plānošanas grafiku. Saeimas opozīcijas deputāti vairāk nekā nedēļu pirms šīs sēdes ir iesnieguši vairākus likumprojektus, tostarp steidzamu likumprojektu saskaņā ar... sakarā ar Covid-19 situāciju. Man nav skaidrs, kāda voluntāra iemesla dēļ Prezidijs izvairās ielikt darba kārtībā opozīcijas iesniegtos likumprojektus, kuri ir bijuši pieejami deputātiem vairāk nekā nedēļu... vairāk nekā nedēļu, ko prasa Saeimas kārtības rullis. Šāda situācija ir absolūti nepieņemama demokrātiskā valstī...
Paldies, paldies. Turpinām darbu. Kolēģi, jūs redzat, ka darba kārtība ir ārkārtīgi apjomīga. Šodien ir izsludināta 12. novembra sēdes darba kārtība. Vēl neesam pabeiguši 5. novembra sēdes darba kārtību, acīmredzot šie likumprojekti ir šo nepabeigto sēžu darba kārtībā. Tā, tātad likumprojekts komisijai ir nodots. Laiks paziņojumiem. Godātie kolēģi! Šodien dzimšanas dienu svin mūsu kolēģe deputāte Evija Papule, un mēs viņu sveicam! (Aplausi.) Paldies. Nākamais paziņojums. Godātie kolēģi! Sociālo un darba lietu komisija plāno sēdi. Lūdzu, ieslēdziet mikrofonu deputātam Skridem.
Labrīt, kolēģi! Sociālo un darba lietu komisijas sēde tūlīt... tagad – divas minūtes pēc šīs sēdes beigām.
Paldies. Godātie kolēģi! Sekosim līdzi Sociālo un darba lietu komisijas darbam. Kolīdz Prezidijs saņems dokumentus no Sociālo un darba lietu komisijas, Prezidijs sasauks sēdi. Par nākamo Saeimas ārkārtas sēdi šodien jūs tiksiet informēti ar īsziņu vismaz piecas minūtes pirms sēdes sākuma. Vēl sēdes deputātu reģistrācija. Reģistrācija sekmīgi notikusi. Sēdi slēdzu.